ta għax jaħseb fiha, jaħseb fiha għax qiegħda f'qalbu, qiegħda f'qalbu għax hi għażiża għalih. Is-Sultan iħobb il Malta u tana xhieda oħra tal-imħabba tiegħu lejn Malta. Mela dmir tagħna nħobbuh, u nħobbuh iżjed u iżjed. Dmir tagħna mhux biss li niżżuh ħajr minn qalbna, imma li nibqgħu nafuhulu bil-għamil tagħna, bil-qima tagħna, bit-talb tagħna, b'ħajjitna kollha. Ikollu l-akbar ħtija quddiem Alla u quddiem il-bnedmin min jikser dan id- dmir. Niżżu ħajr ukoll lill-Gvernatur Sir Charles Bonham Carter, lil-Logutenent tiegħu Sir H. C. Luke u lir-Rettur tal-Università Onor. Prof. R. V. Galea ta' kemm ħabirku biex l-Università qalgħet dan il-ġieħ. Kull xħin fil-ġrajja nħares lejk, ja Ruma U narak fl-għoli, tgħum fir-riżq u l-għana, Narak ukoll minn ftit bnedmin maħkuma Li r-rieda tagħhom biss ġo fik setgħana. Hekk biex taċ-Ċesri tara int mitmuma Kull xewqa fiergħa, tbati u tmut daħikana Kont ta' kuljum. Min jaf kemm b'qalb maqsuma Rażżant ġo sidrek tal-mibegħda s-sħana, Ilum ukoll li rġajt bdejt donnok sejra Fit-triq tal-ġieħ, ruħek tinsab marsusa Fil-fehma ta' ftit nies li għandhom għiejra Biex ma jarawkx fis-sliema tal-meħlusa. Miktub għalik li għandek tkun ilsira, Donnok bla jasar ma tistax tkun kbira. ĠoRĠ PISANI. Għawdex